
Nr. 20906 din 22.09.2023
REFERAT DE APROBARE

a proiectului de hotărâre privind aprobarea Regulamentului privind stabilirea metodologiei privind cadrul, modalitatea și criteriile de analiză și soluționare a cererilor de închiriere a imobilelor cu destinația de locuință aflate în administrarea Consiliului Local al comunei Cornetu, județul Ilfov      
În administrarea Consiliului Local Cornetu, județul Ilfov se află un număr de imobile – apartamente în blocuri de locuințe, care au fost transmise - prin H.G. nr. 820 din 17 octombrie 1995 - din administrarea Consiliului Local al Municipiului Bucureşti în administrarea consiliilor locale ale unor comune şi al oraşului Buftea, din sectorul agricol Ilfov (potrivit tabelelor - anexă nr. 1-29 la hotărâre).
Pentru gestionarea acestora în conformitate cu prevederile legale aplicabile, este necesară aprobarea de către Consiliul Local al comunei Cornetu, județul Ilfov a unui Regulament; în cuprinsul acestuia să fie prevăzute:
- criteriile pe baza cărora se face evaluarea cererii de către Consiliul Local Cornetu, județul Ilfov – și pe baza cărora se acordă puncte;

- documentele care se anexează cererii solicitantului; 

- procedura de urmat și structurile implicate.

De asemenea, anexat Regulamentului ar trebui să se regăsească modelul Contractului de închiriere (locațiune) pentru suprafeţele cu destinaţia de locuinţă aflate în administrarea Consiliului Local Cornetu, județul Ilfov, redactat după modelul din Normele Metodologice pentru punerea în aplicare a prevederilor Legii locuinţei nr. 114/1996, aprobate prin H.G. nr. 1.275/2000, cu modificările și completările ulterioare. 

Acesta, va trebui să aibă anexate modele pentru: Fișa suprafeței locative închiriate, Fișa de calcul pentru stabilirea chiriei lunare a locuinței deținute de chiriaș, conform OUG. nr. 40/1999 privind protecţia chiriaşilor şi stabilirea chiriei pentru spaţiile cu destinaţia de locuinţe, cu modificările și completările ulterioare, Proces verbal de predare-primire. 

În consecință, având în vedere cele anterior prezentate, propun Consiliului Local al comunei Cornetu, județul Ilfov aprobarea proiectului de hotărâre inițiat în acest sens.      

